**Søknad om fratredelsesytelse**

1. **Veiledning**

Fratredelsesytelsesordningen er beskrevet i [Håndbok for politisk ledelse](https://www.regjeringen.no/contentassets/bf7a48eac08a42a5a8758969c5ec64f8/no/pdfs/handbok-for-politisk-ledelse-220921.pdf) punkt 8.1. Ordningen er etter [Stortingets vedtak 28. oktober 2021](https://www.stortinget.no/no/Saker-og-publikasjoner/Vedtak/Vedtak/Sak/?p=86271) lik for alle medlemmer av politisk ledelse. Medlemmer av politisk ledelse kan ved fratredelse fra embetet eller stillingen søke om fratredelsesytelse for inntil tre måneder. Søknad rettes til Statsministerens kontor på dette skjemaet. Hvis du søker for mer enn én måned må du i tillegg sende oppdatert informasjon innen utløpet av den første måneden du mottar fratredelsesytelse. Du må informere om situasjonen din er den samme som på søknadstidspunktet, eller om den er endret i forhold til det du oppga i søknaden. Informasjonen sendes per e-post til [postmottak@smk.dep.no](mailto:postmottak@smk.dep.no).

Den som har fått innvilget fratredelsesytelse er forpliktet til straks å meddele Statsministerens kontor om eventuelle endringer i forholdene som angis i søknaden, se punkt 3 under.

Formålet med fratredelsesytelse er å sikre inntekt i en begrenset periode for politikere som ikke går over i annen inntektsgivende virksomhet etter fratredelse. Ytelsen skal være et økonomisk sikkerhetsnett kun for dem som ikke er i stand til å skaffe seg andre inntekter den første tiden etter fratredelse. Det forventes at den som fratrer stilling i politisk ledelse aktivt skaffer seg egne inntekter gjennom ny stilling eller på andre måter. Kriteriene for vurdering av søknaden fremgår av [Håndbok for politisk ledelse](https://www.regjeringen.no/contentassets/bf7a48eac08a42a5a8758969c5ec64f8/no/pdfs/handbok-for-politisk-ledelse-220921.pdf) punkt 8.1.2.

Til politikere som også er stortingsrepresentanter, og som går tilbake til Stortinget, utbetales det ikke fratredelsesytelse. Til politikere som har permisjon fra stilling i staten, utbetales det heller ikke fratredelsesytelse.

1. **Søknadsbehandling**

Søknad om fratredelsesytelse fylles ut i punkt 4, signeres og sendes til Statsministerens kontor, som behandler søknadene etter gjeldende regler. Statsministerens kontor vurderer om fratredelsesytelse skal innvilges og evt. med hvilket beløp og for hvilken periode.

1. **Opplysningsplikt, avkortning mv.**

Den som har fått innvilget fratredelsesytelse er forpliktet til straks å meddele Statsministerens kontor om eventuelle endringer i forholdene som angis i søknaden.

Endringer i forutsetningene for tilståelse av fratredelsesytelse kan medføre avkortning eller bortfall, se [Håndbok for politisk ledelse](https://www.regjeringen.no/contentassets/bf7a48eac08a42a5a8758969c5ec64f8/no/pdfs/handbok-for-politisk-ledelse-200908.pdf) punkt 8.1.3. Statsministerens kontor kan også kreve at for mye utbetalt fratredelsesytelse tilbakebetales.

1. **Søknad om fratredelsesytelse**

**4.1 Opplysninger om søker og ønsket periode for ytelsen**

|  |
| --- |
| Navn: |
| Stilling: |
| Departement: |
| Tjenestetid som politiker (til- og fratredelsesdato): |
| Søknaden gjelder fratredelsesytelse i perioden (dato til dato): |

**4.2 Generelle opplysninger om inntektssituasjon**

Kryss av i kolonnen til høyre for alternativ 1 eller 2. Hvis du krysser av alternativ 2 skal også punkt 4.3 fylles ut.

|  |  |  |
| --- | --- | --- |
| Nr. | Situasjon | Kryss av |
| 1. | Jeg har ingen annen stilling, virksomhet, oppdrag, pensjon, betalt verv e.a. inntekt og jeg bekrefter at jeg er aktivt arbeidssøkende. |  |
| 2. | Jeg har annen stilling, virksomhet, oppdrag, pensjon, betalt verv e.a. jeg har permisjon fra eller hvor jeg vil motta eller opptjene inntekter. |  |

**4.3 Nærmere opplysninger om inntektssituasjon**

Kryss av for aktuell situasjon i tabellen og gi utfyllende opplysninger under. Hvis du krysser av for alternativ 6 «Annet» angi nærmere informasjon i feltet «Merknader» under tabellen.

|  |  |  |  |
| --- | --- | --- | --- |
| Nr. | Situasjon | | Kryss av |
| 1 | Jeg har permisjon fra annen stilling (angi arbeidsgiver, stillingsandel og gjeninntreden under) | |  |
| 2 | Jeg har permisjon fra betalt verv (politisk verv, styreverv e.l.), oppdrag eller virksomhet (angi oppdragsgiver og oppstartsdato under) | |  |
| 3 | Jeg har fått ny stilling (angi arbeidsgiver, stillingsandel og tiltredelsesdato under) | |  |
| 4 | Jeg har nytt betalt verv (politisk verv, styreverv e.l.), oppdrag eller virksomhet (angi oppdragsgiver og oppstartsdato under). | |  |
| 5 | Jeg vil opptjene eller motta arbeids- eller næringsinntekt, kapitalinntekt, godtgjørelse, pensjon, foreldrepenger eller andre ytelser fra NAV, e.l. i perioden jeg søker om fratredelsesytelse (angi beløp under). | |  |
| 6 | Annet (gi utfyllende opplysninger under «Merknader» nedenfor) | |  |
| Utfyllende opplysninger:  Navn på arbeidsgiver/oppdragsgiver/virksomhet: | |  | | |
| Stillingsandel (%): | |  | | |
| Tiltredelse/oppstart (dato): | |  | | |
| Beløp i kroner (hvis krysset av alternativ 5 over): | |  | | |

Merknader:

|  |
| --- |
|  |

* Jeg bekrefter at jeg har satt meg inn i og mener jeg oppfyller vilkårene i [Håndbok for politisk ledelse](https://www.regjeringen.no/contentassets/bf7a48eac08a42a5a8758969c5ec64f8/no/pdfs/handbok-for-politisk-ledelse-200908.pdf) punkt 8.1 for å søke om fratredelsesytelse.
* Jeg vil straks meddele Statsministerens kontor endringer i de forholdene jeg har oppgitt ovenfor og gi ytterligere opplysninger som er nødvendige for behandling og innvilgelse av søknaden.
* Jeg er kjent med at endringer i forutsetningene for tilståelse av ytelsen kan medføre avkortning eller bortfall. I så fall vil jeg tilbakebetale det jeg har fått utbetalt for mye i fratredelsesytelse.

**Dato, sted og signatur:**

|  |
| --- |
|  |

Utfylt og signert skjema sendes til Statsministerens kontor, Administrativ og konstitusjonell avdeling, Postboks 8001 Dep., 0030 Oslo, eller skannes og sendes per e-post til postmottak@smk.dep.no.